**ສານອວຍພອນ**

ກອງປະຊຸມໃຫຍ່ ຄັ້ງທີ VIII ຜູ້ແທນແມ່ຍິງແຂວງ ຫລວງພະບາງ

\*\*\*\*\*\*\*\*\*\*\*\*\*

ຂໍກາບຮຽນບັນດາທ່ານ ແຂກທຸກທ່ານ ທີ່ເຄົາລົບ ແລະນັບຖືຢ່າງສູງ.

ພວກຫລານທັງສອງ ຕາງໜ້ານອ້ງນອ້ຍເຍົາວະຊົນ, ນັກຮຽນນັກສຶກສາທົ່ວແຂວງ ຫລວງພະບາງ ຂໍອະນຸຍາດອ່ານສານອວຍພອນ ກອງປະຊຸມໃຫຍ່ດ່ັງມີເນື້ອໃນຕໍ່ໄປນີ້:

**( ຊາຍ )** ແສງສຸລີພຸ່ງພົ້ນ ປະກາຍເບ່ັງບານສີ ງາມເດ

ລັດສະໝີໃສງາມ ອາບແຜ່ນທໍລະນີແຄ້ວນ

ປຽບດ່ັງເດືອນເພັງແຈ້ງ ແສງທອງເຮືອງໃສສອ່ງ

ກອງປະຊຸມໃຫຍ່ຄັ້ງທີ VIII ຂອງຜູ້ແທນແມ່ຍິງແຂວງມາຮອດແລ້ວ ຊົມເຊີຍແກ້ວແກ່ນໃຈແທ້ນາ.

**( ຍິງ )** ຫລານຂໍອວຍພອນໃຫ້ ບຸນຄຸນແມ່ທັງຫລາຍ

ເປັນກໍາລັງຄຽງຊາຍ ຮ່ວມສ້າງສາເມືອງບ້ານ

ເປັນທະຫານຕີສູ້ ຕີສັດຕູລໍ້າດ່ານ

ຂັບໄລ່ມານຊົ່ວຮ້າຍ ປະຊາໄດ້ຢູ່ສະບາຍແທ້ນາ

**( ຊາຍ )** ຄິດເບິ່ງຄາວກອ່ນກີ້ ລະບອບເກົ່ານານມາ

ສັກດີນາມັນກົດ ທ່ວງດຶງແມ່ຍິງໄວ້

ບໍ່ໃຫ້ມີສິດໄດ້ ຄຽງຊາຍຮຽງຮ່ວມ

ຖືແມ່ຍິງຕໍ່າຕອ້ຍ ເປັນຂອ້ຍໃຫ້ແກ່ເຂົາ

**( ຍິງ )** ພວກເຂົາຖືແມ່ຍິງເປັນເຄຶ່ອງຫລິ້ນ ຊົມເສກກໍ່ເລີຍປະ

ບໍ່ໄດ້ຫວັງຄອງເອົາ ໝົດກິ່ນຫອມກໍ່ວາງຖິ້ມ

ຫລືວ່າເອົາເປັນນອ້ຍ ເປັນປາຍລວງຫລອກ

ນອກກົດໝາຍບໍ່ໃຫ້ຮູ້ ພຽງເປັນຊູ້ຮ່ວມນອນ

**( ຍິງ + ຊາຍ )** ສຸດທ້າຍນີ້ ຫລານຂໍອວຍພອນແດ່ຄະນະປະທານ, ແຂກຜູ້ມີກຽດທຸກທ່ານ ຈົ່ງມີສຸຂະພາບແຂງແຮງ, ປະສົບຜົນສໍາເລັດໃນໜ້າທີ່ວຽກງານ.

ອວຍພອນແດ່ກອງປະຊຸມຈົ່ງປະສົບຜົນສໍາເລັດຢ່າງສະຫງ່າງາມ.

**ຂໍຂອບໃຈ**